In nomine sanctæ et individuæ Trinitatis, ego Gilo et ego Gaufridus concedimus Deo et Beatæ-Mariæ Pontiniaci et fratribus ibidem Deo servientibus, pro quinque solidis annualis census Trecensis monetæ, quidquid pater noster habuit in casamento a domino Avvalone Silliniaci, de territorio Creciaci, nemus et planum, ubicumque sit, sicuti Johannes pater noster possidebat illud, cum aliis cohœredibus ejusdem casamenti; scilicet Salone et aliis; eo scilicet pacto ut præfati monachi eosdem quinque solidos singulis annis persolvendos, in alia terra nobis assideant unde et censum et venditiones, et laudes consuetudinales habere possimus. Interim autem monachi persolvent et nisi eos persolverint ad concessam terram nos, consueto more, converti licebit. Actum Autissiodoro, in manu Hugonis episcopi, in claustro Beati-Stephani, anno ab Incarnatione Domini millesimo centesimo quadragesimo primo; Ludovico Francorum rege et Aquitanorum duce; Innocentio papa secundo. Hujus rei testes sunt idem episcopus; Rainaudus, archidiaconus; Gaufridus, Capellus; magister Ansellus; Guido Luchiaci; Stephanus Bernoardus; Gauterius; Robertus; Humbaudus Tortus; Achardus, vicarius; Raaldus; Robertus, cellerarius; Guiardus Cheniaci; Roscelinus Silliniaci; Theobaudus Rex; Ollannus, cellerarius episcopi.